PATVIRTINTA

VšĮ ,,Saulės” privačios gimnazijos direktoriaus

 2021-04-09 įsakymu Nr. V-14

**TARPTAUTINIO MOKINIŲ IR STUDENTŲ**

**TECHNOLOGIJŲ (MITYBOS PROGRAMOS) VIRTUALAUS KONKURSO**

,,**YPATINGI KOKTEILIAI“**

**NUOSTATAI**

**I. BENDROSIOS NUOSTATOS**

1. Gegužės 13 d. – pasaulinė kokteilių diena. Tarptautinio mokinių ir studentų technologijų (mitybos programos) virtualaus konkurso ,,Ypatingi kokteiliai“ (toliau – Konkurso) nuostatai reglamentuoja Konkurso tikslus, uždavinius ir organizavimo tvarką.

2. Konkursą inicijuoja ir organizuoja Vilniaus m. ,,Saulės“ privati gimnazija.

3. Konkurso partneriai:

Vilniaus kolegijos Agrotechnologijų fakultetas;

Vytauto Didžiojo universiteto Švietimo akademijos Mokytojų rengimo institutas.

4. Konkurso organizatoriai kviečia 5-12 (I–IV gimnazijų) klasių mokinius, jų technologijų mokytojus ir studentus į technologijų (mitybos programos) konkursą.

**II. KONKURSO TIKSLAS IR UŽDAVINIAI**

5. Konkurso tikslas – skatinti mokinių ir studentų kūrybingumą sudarant galimybę atskleisti technologinėms ir bendrosioms kompetencijoms.

6. Uždaviniai:

6.1. Skatinti mokinius ir studentus domėtis sveikatai palankia mityba, tobulinti ir taikyti jų mitybos žinias praktikoje;

6.2. Suteikti mokiniams ir studentams galimybę atskleisti kūrybinius gebėjimus mitybos srityje bei ugdyti jų originalumą;

6.3. Ugdyti mokinių ir studentų kūrybinę vaizduotę, savarankiškumą, verslumo gebėjimus;

 6.4. Skatinti švietimo įstaigų bendruomenių bendradarbiavimą.

**III. DALYVIAI**

7. Konkurse kviečiami dalyvauti Lietuvos ir užsienio bendrojo ugdymo mokyklų 5-12 (I–IV gimnazijų) klasių mokiniai ir aukštųjų mokyklų studentai.

8. Konkurso dalyviai skirstomi į keturias amžiaus grupes:

I grupė – 5-6 klasių mokiniai;

II grupė – 7-8 klasių mokiniai;

III grupė – 9-12 (I–IV gimnazijų) klasių mokiniai;

IV grupė – aukštųjų mokyklų studentai.

**IV. KONKURSO ORGANIZAVIMAS**

9. Konkurso darbai priimami iki **2021 m. gegužės 6 d.**

10. Konkursas organizuojamas 3 etapais:

I etapas

Jį mokykloje organizuoja technologijų mokytojas / mokytojai iki **2021 m. gegužės 3 d.** Konkurse dalyvaujantys mokiniai pagamina kokteilį ir nufotografuoja. Kokteilio nuotrauką JPG formatu ir kokteilio aprašą (1 priedas) mokinys siunčia technologijų mokytojui. Mokyklos sudaryta komisija atrenka 1-2 mokinių pagamintų kūrybiškiausių kokteilių nuotraukas kiekvienoje amžiaus grupėje (iš vienos mokyklos atrenkama **ne daugiau kaip 6** kokteilių nuotraukos su aprašu).

Studentai darbus siunčia savarankiškai.

II etapas

MOKINIAMS

Atrinktas kokteilių nuotraukas ir aprašus technologijų mokytojai siunčia konkurso organizatoriams el. paštu konkursai.saulevilnius@gmail.com iki **2021 m. gegužės 6 d.** Siunčiamas JPG failas ir aprašo Word’as (1 priedas) turi būti pavadinti *Mokinio Vardas\_Pavardė\_klasė\_mokyklos pavadinimas*. Siunčiamo laiško laukelyje ,,Tema“ įrašoma *Konkursui ,,YPATINGI KOKTEILIAI“.*

Išsiuntę nuotraukas, konkurso dalyvių vardu technologijų mokytojai užpildo Mokinio dalyvio anketą (<https://forms.gle/yNSwFovwGYSrYXyXA> ) (išankstinės registracijos nereikia).

STUDENTAMS

Studentai užpildytą *Studento darbo aprašą* (2 priedas) ir kokteilio nuotrauką siunčia konkurso organizatoriams el. paštu konkursai.saulevilnius@gmail.com iki **2021 m. gegužės 6 d.** Siunčiamas JPG failas ir aprašas turi būti pavadinti *Studento Vardas\_Pavardė\_klasė\_mokyklos pavadinimas*. Siunčiamo laiško laukelyje ,,Tema“ įrašoma *Konkursui ,,YPATINGI KOKTEILIAI“.*

Išsiuntus nuotraukas, būtina užpildyti Studento dalyvio anketą (<https://forms.gle/iShC1yoYHXrH2aBZ8> ) (išankstinės registracijos nereikia).

Apie gautus dalyvių darbus patvirtinsime atskiru el. laišku. Jei tokio negausite per 3 darbo dienas, susisiekite nurodytu paštu asmeniškai.

III etapas

**2021 m. gegužės 13 d. 15-18 val.** vyks nuotolinis seminaras ,,Sveikesnės mitybos link…“, į kurį kviečiami visi norintys pedagogai, mokiniai, studentai. Registracijos nuoroda bus atsiųsta konkurso dalyviams ir paskelbta viešai ,,Saulės“ privačios gimnazijos, Vilniaus kolegijos bei Vytauto Didžiojo universiteto interneto svetainėse.

Seminaro metu bus paskelbti konkurso nugalėtojai, atidaryta virtuali kokteilių nuotraukų paroda (eksponuojama specialioje konkursui skirtoje virtualioje erdvėje). Taip pat bus skaitomi pranešimai sveikos gyvensenos temomis. Kviečiame mokytojus, dėstytojus, studentus ir visus norinčius pasidalinti gerąja patirtimi ir užregistruoti savo pranešimą iki gegužės 1 d. (registracijos anketa <https://forms.gle/396kBmt85x2ULVtn8> ).

**V. KONKURSINIŲ DARBŲ ATLIKIMO IR PATEIKIMO REIKALAVIMAI**

11. Darbų skaičius ribojamas: vienas konkurso dalyvis pateikia vieną kokteilio nuotrauką.

12. Kokteilių nuotraukos siunčiamos JPG formatu. Nuotraukos turi būti kokybiškos, turi būti aiškiai matomos darbo visos detalės.

13. Pateikdami darbus, autoriai tampa konkurso dalyviais bei sutinka, kad:

13. 1. Konkursui pateikti darbai gali būti neatlygintinai naudojami konkurso sklaidos tikslais;

13. 2. Konkursui pateikti kūrybiniai darbai eksponuojami VšĮ ,,Saulės” privačios gimnazijos, Vilniaus kolegijos bei Vytauto Didžiojo universiteto specialioje konkursui skirtoje virtualioje parodoje.

**VI. VERTINIMAS**

14. Pateikti darbai bus vertinami pagal šiuos kriterijus:

14. 1. Kūrybiškumas atskleidžiant temą;

14. 2. Kokteilio originalumas;

14. 3. Kokteilio palankumas sveikatai;

14. 4. Kokteilio estetinė išvaizda ir pateikimas (kokteilio pateikimo indas, aplinka);

14. 5. Kokteilio pristatymas (darbo aprašas).

15. Vertinimo komisija išrinks po tris geriausius darbus kiekvienoje amžiaus grupėje.

16. Konkurso laimėtojai bus apdovanoti el. diplomais.

17. Visi konkurso dalyviai bus apdovanoti padėkos raštais.

18. Vertinimo komisija pasilieka teisę skirti papildomas nominacijas.

19. Konkurso nugalėtojai bus paskelbti **2021 m. gegužės 13 d.** per seminarą irasmeniškai beispecialioje konkursui skirtoje virtualioje erdvėje.

**VI. VERTINIMO KOMISIJOS**

20. Konkursui pateiktus darbus vertins organizatorių sudaryta vertinimo komisija:

Vertinimo komisijos pirmininkė – dr. Inga Kepalienė, Vilniaus kolegijos Agrotechnologijų fakulteto Maisto technologijos katedros docentė;

dr. Jūratė Česnavičienė – Vytauto Didžiojo universiteto Švietimo akademijos Mokytojų rengimo instituto docentė;

dr. Emilija Urnėžienė – ,,Saulės” privačios gimnazijos technologijų mokytoja;

Jurgita Lazdauskienė – Vilniaus kolegijos Agrotechnologijų fakulteto Maisto technologijos katedros lektorė;

Vitas Zabita – Alytaus Šaltinių progimnazijos dailės mokytojas metodininkas;

Aistė Gedminaitė – Vilniaus kolegijos Agrotechnologijų fakulteto Maisto technologijos studijų programos studentė (MT19);

Juta Krupauskienė – Vilniaus kolegijos Agrotechnologijų fakulteto Maisto technologijos studijų programos studentė (MTI19).

**VII. BAIGIAMOSIOS NUOSTATOS**

21. Konkursui pateikti darbai turi būti autentiški (negali būti nukopijuoti) – už autoriaus teisių pažeidimus pagal galiojančius teisės aktus atsako darbus atsiuntę konkurso dalyviai.

22. Konkurso organizatoriai turi teisę parodoje eksponuoti ne visus pateiktus darbus. Nepriimami žalingus įpročius skatinantys, autorines teises pažeidžiantys neetiški konkursiniai darbai.

23. Iškilus klausimams kreiptis į konkurso koordinatorę Emiliją Urnėžienę el. paštu konkursai.saulevilnius@gmail.com arba telefonu 860605468.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tarptautinio mokinių ir studentų technologijų (mitybos programos) virtualaus konkurso ,,Ypatingi kokteiliai“ nuostatų

1 PRIEDAS

**MOKINIO DARBO APRAŠAS**

|  |  |
| --- | --- |
| Mokinio vardas, pavardė |  |
| Klasė |  |
| Pedagogo vardas, pavardė |  |
| Ugdymo įstaigos pavadinimas, miestas |  |
| Pedagogo el. paštas, kontaktinis tel. |  |
| KOKTEILIO PAVADINIMAS (įrašyti pavadinimą) |  |
| KUO KOKTEILIS YPATINGAS? (laisva forma parašyti, kuo kokteilis išskirtinis, ar pats sukūrei, ar kuo praturtinai turimą receptą (nurodyti recepto šaltinį, jei rėmeisi)) |  |
| KOKTEILIO SUDĖTIS (200-250 ml) |  |
| TRUMPAS GAMINIMO APRAŠYMAS |  |
| KOKTEILIO NAUDA ORGANIZMUI (vitaminai, mineralinės medžiagos ir kt.) |  |
| IŠVAIZDOS, KONSISTENCIJOS, SKONIO SAVYBĖS (spalva, skonis (saldus, rūgštus, sūrus, kartus ir kt.), aromatas, konsistencija (tirštas, skystas, klampus, putotas, su grūdeliais ir kt. ir t.t.) |  |
| ORIENTACINĖ PAGAMINTO KOKTEILIO SAVIKAINA (kiek kainavo produktai?) |  |
| KOKTEILIO NUOTRAUKA  |  |

Tarptautinio mokinių ir studentų technologijų (mitybos programos) virtualaus konkurso ,,Ypatingi kokteiliai“ nuostatų

2 PRIEDAS

**STUDENTO DARBO APRAŠAS**

|  |  |
| --- | --- |
| Studento vardas, pavardė |  |
| Aukštoji mokykla |  |
| Studijų programa |  |
| Kursas |  |
| Studento el. paštas, kontaktinis tel. |  |
| KOKTEILIO PAVADINIMAS (įrašyti pavadinimą) |  |
| KUO KOKTEILIS YPATINGAS? (laisva forma parašyti, kuo kokteilis išskirtinis, ar pats sukūrei, ar kuo praturtinai turimą receptą (nurodyti recepto šaltinį, jei rėmeisi)) |  |
| KOKTEILIO SUDĖTIS (200-250 ml) |  |
| TRUMPAS GAMINIMO APRAŠYMAS |  |
| KOKTEILIO NAUDA ORGANIZMUI (vitaminai, mineralinės medžiagos ir kt.) |  |
| IŠVAIZDOS, KONSISTENCIJOS , SKONIO SAVYBĖS (spalva, skonis (saldus, rūgštus, sūrus, kartus ir kt.), aromatas, konsistencija (tirštas, skystas, klampus, putotas, su grūdeliais ir kt. ir t.t.) |  |
| ORIENTACINĖ PAGAMINTO KOKTEILIO SAVIKAINA (kiek kainavo produktai?) |  |
| KOKTEILIO NUOTRAUKA  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_